টি-২০ বিশ্বকাপের সূচি ঘোষণা করল ICC! ভারত-পাক ম্যাচ কবে?

ওয়েব ডেস্ক : ২০২৬ সালে ফের একবার বসতে চলেছে টি-২০ বিশ্বকাপের (ICC T20 World Cup) আসর। ভারত (India) ও শ্রীলঙ্কায় (Srilanka) আয়োজিত হবে এই টুর্নামেন্ট। আর সেই মেগা টুর্নামেন্টের সূচি ঘোষণা করল আন্তর্জাতিক ক্রিকেট কাউন্সিল বা আইসিসি। ফলে প্রশ্ন হচ্ছে, কবে এই টুর্নামেন্ট শুরু হবে? কবে হবে এর ফাইনাল?

আইসিসি (ICC)-র সূচি অনুযায়ী এই টুর্নামেন্ট শুরু হবে আগামী ৭ ফেব্রুয়ারি। ফাইনাল হবে আগামী ৮ মার্চ। বহু প্রীক্ষিত ভারত-পাক মহারণ হবে ১৫ ফেব্রুয়ারি। তবে এই ম্যাচ হবে শ্রীলঙ্কার রাজাধানী কলোম্বোয়। শুধু তাই নয়, পাকিস্তান যদি সেমিফাইনালে ওঠে তাহলে সেই ম্যাচও হবে শ্রীলঙ্কায়। আর ভারত ও পাকিস্তান যদি ফাইনাল খেলে তাহলে সেই ম্যাচও হবে নিরপেক্ষ ভেন্যুতে।

এবার ভারত (India) রয়েছে গ্রুপ ‘এ’-তে। সেখানে ভারত ছাড়া রয়েছে নেদারল্যান্ডস, আমেরিকা এবং নামিবিয়া। আমেরিকার বিরুদ্ধে ম্যাচ হবে আগামী ৭ ফেব্রুয়ারি, মুম্বইয়ে। নামিবিয়ার বিরুদ্ধে ভারতের ম্যাচ হবে আগামী ১২ ফেব্রুয়ারি। সেই ম্যাচ হবে দিল্লিতে। পাকিস্তানের সঙ্গে ম্যাচ রয়েছে ১৫ ফেব্রুয়ারি, কলোম্বোয়। এর পর ম্যাচ হবে নেদারল্যান্ডসের বিরুদ্ধে। সেই ম্যাচ হবে ১৮ ফেব্রুয়ারি আহমেদাবাদে। এই সব ম্যাচ শুরু হবে সন্ধ্যা ৭টা থেকে। এই টুর্নামেন্ট ভারতের পাঁচটি ভেন্যু ও শ্রীলঙ্কার তিনটি ভন্যুতে খেলা হবে।

আরও খবর : গুয়াহাটিতেও ভরাডুবির অপেক্ষায় টিম ইন্ডিয়া!

ভারতের কোন কোনও ভেন্যুতে ম্যাচগুলি হবে, দেখে নেওয়া যাক…..

কলকাতা, আহমেদাবাদ, চেন্নাই, মুম্বই ও দিল্লি

শ্রীলঙ্কার তিনটি ভেন্যু হল……

কলম্বো, ক্যান্ডি আর গল

দেখে নেওয়া যাক বিশ্বকাপের সূচি….

গ্রুপ এ: ভারত, পাকিস্তান, নেদারল্যান্ডস, নামিবিয়া, আমেরিকা
গ্রুপ বি: শ্রীলঙ্কা, অস্ট্রেলিয়া, জিম্বাবোয়ে, আয়ারল্যান্ড, ওমান
গ্রুপ সি: ইংল্যান্ড, ওয়েস্ট ইন্ডিজ, বাংলাদেশ, নেপাল, ইটালি
গ্রুপ ডি: দক্ষিণ আফ্রিকা, নিউজিল্যান্ড, আফগানিস্তান, সংযুক্ত আরব আমিরশাহী, কানাডা

ভারতের ম্যাচ…….

৭ ফেব্রুয়ারি- ভারত বনাম আমেরিকা, মুম্বই (সন্ধ্যা ৭টা)
১২ ফেব্রুয়ারি- ভারত বনাম নামিবিয়া, দিল্লি (সন্ধ্যা ৭টা)
১৫ ফেব্রুয়ারি- ভারত বনাম পাকিস্তান, কলম্বো (সন্ধ্যা ৭টা)
১৮ ফেব্রুয়ারি- ভারত বনাম নেদারল্যান্ডস, আহমেদাবাদ (সন্ধ্যা ৭টা)

SAVE THE DATES!

The ICC Men’s #T20WorldCup 2026 schedule is out!

Which match are you most excited for? pic.twitter.com/ziVrO8RiXj

— Star Sports (@StarSportsIndia) November 25, 2025

প্রথম সেমিফাইনাল হবে আগামী ৪ মার্চ। তা কলকাতা (Kolkala) বা কলম্বোয় হতে পারে। তবে শ্রীলঙ্কা বা পাকিস্তান যদি সেমিফাইনালে না ওঠে তাহলে ম্যাচ হবে ইডেনেই। তা শুরু হবে সন্ধ্যা ৭টা থেকে। দ্বিতীয় সেমিফাইনাল হবে ৫ মার্চ, মুম্বইয়ে। আর ফাইনাল হবে ৮ মার্চ গুজরাতের আহমেদাবাদে। তবে পাকিস্তান ফাইনালে উঠলে তা হবে কলম্বোয়।

অন্যদিকে ইডেনে অনুষ্ঠিত হবে টি২০ বিশ্বকাপের (ICC T20 World Cup) পাঁচটি ম্যাচ। প্রথম ম্যাচ হবে ৭ ফেব্রুয়ারি। ওয়েস্ট ইন্ডিজের মুখোমুখি হবে বাংলাদেশ। দুপুর ৩টে থেকে শুরু হবে এই ম্যাচ। তার পরের ম্যাচ হবে ৯ ফেব্রুয়ারি। তা হবে বাংলাদেশ বনাম ইতালির মধ্যে। তা শুরু হবে সকাল ১১ টায়। এর পরের ম্যাচ হবে বাংলাদেশ বনাম ইংল্যাডের। তা হবে ১৪ ফেব্রুয়ারি। শুরু হবে দুপুর ৩টেয়। ১৬ ফেব্রুয়ারি মুখোমুখি হবে ইংল্যান্ড-ইটালি। শুরু হবে দুপুর ৩ টেয়। এর পর ম্যাচ রয়েছে ১৯ ফেব্রুয়ারি। তা হবে ওয়েস্ট ইন্ডিজ বনাম ইতালির মধ্যে। এই ম্যাচ শুরু হবে সকাল ১১টায়। সুপার এইটের একটি ম্যাচ হবে কলকাতায় (X1 বনাম X3)। সন্ধ্যা ৭টা থেকে শুরু হবে এই ম্যাচ। প্রথম সেমিফাইনালও ইডেনে হওয়ার কথা। তবে শ্রীলঙ্কা বা পাকিস্তান যদি সেমিফাইনালে ওঠে তাহলে সেই ম্যাচ অনুষ্ঠিত হবে কলোম্বোয়।